Številka: 90000-6/2022-27

Datum: 13. 6. 2022

**MAGNETOGRAMSKI ZAPIS PO ZVOČNEM POSNETKU 33. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 13. junija 2022 s pričetkom ob 15:30 uri, v Veliki sejni dvorani Mestne hiše, Mestna občina Ljubljana, Mestni trg 1, Ljubljana.**

**GOSPOD ZORAN JANKOVIĆ**

Dober dan želim. Saj lahko namesto seje naredimo druženje, ker je seja kratka, lahka. Kolega Čerin se je odločil, da bo za ob petih skuhal. Tako, da boste vedeli. Pol petih? Ja, se mora malo pohladiti, da ne bo prevroče za želodec. Predlagam, da pričnemo 33. sejo Mestnega sveta MOL-a. Navzočih je 36 svetnic in svetnikov. Odsotnost so opravičili Janez Koželj, Anže Miklavec, Grega Ciglar. Smo sklepčni, lahko začnemo z delom. Lepo prosim, kot vedno izključite mobilne telefone. V skladu s 93. členom Poslovnika Mestnega sveta MOL-a, odloča mestni svet o mandatnih vprašanjih v začetku seje. Prejeli ste predloga ugotovitvenih sklepov Komisije za mandatna vprašanja, volitve in imenovanja o potrditvi mandata člana mestnega sveta g. Anžetu Štruklju in ge. Alenki Pirjevec. Prosim predsednika komisije, gospoda Čerina, da poda uvodno obrazložitev.

**GOSPOD ALEŠ ČERIN**

Komisija je na podlagi sklepa volilne komisije, ki je naslednja dva kandidata, skratka verjetno že veste, gospod Jakopovič in gospa Asta Vrečko sta podala odstopno izjavo. Naključje je hotelo, da gospod Jakopovič, prvič zaradi tega, ker se je odselil iz mesta Ljubljane, potem čez par dni je ratal še poslanec. Za gospo Vrečko, pa vemo, da je bila imenovana v vlado. Skratka, na vrsto prideta naslednja dva kandidata in to sta dva ugotovitvena sklepa, ki ju je sprejela komisija. Hvala lepa.

**GOSPOD ZORAN JANKOVIĆ**

Hvala lepa, razprava? Ni razprave. Ugotavljam navzočnost za obe podtočki. Rezultat navzočnosti: 32.

**Glasovanje o prvem PREDLOGU SKLEPA: Mestni svet Mestne občine Ljubljana potrdi mandat člana Mestnega sveta Mestne občine Ljubljana Anžetu Štruklju. Mandat člana je vezan na mandat članov mestnega sveta. Mandat se začne z dnem sprejema tega ugotovitvenega sklepa.**

Prosim za vaš glas.

**34 ZA**

**0 PROTI.**

**Glasovanje o drugem PREDLOGU SKLEPA: Mestni svet Mestne občine Ljubljana potrdi mandat člana Mestnega sveta Mestne občine Ljubljana Alenki Pirjevec. Mandat članice je vezan na mandat članov mestnega sveta. Mandat se začne z dnem sprejema tega ugotovitvenega sklepa.**

Prosim za vaš glas.

**32 ZA**

**0 PROTI.**

---------------------------------------------------------------------------------------------aplavz v dvorani

**GOSPOD ZORAN JANKOVIĆ**

Malo pomagaj stol naštimati. Dobrodošla na teh sejah. Boste videli, pri nas je zelo zabavno. Gremo na nadaljevanje te točke. Prejeli ste tudi predlog dnevnega reda. Odpiram razpravo o dnevnem redu. Ni razprave.

**Glasovanje poteka o PREDLOGU SKLEPA: Mestni svet Mestne občine Ljubljana sprejme predlog dnevnega reda 33. seje mestnega sveta.**

Prosim za vaš glas.

**34 ZA**

**0 PROTI.**

Prehajam na točko 1.

**AD 1. POTRDITEV ZAPISNIKA 32. SEJE MESTNEGA SVETA MESTNE OBČINE LJUBLJANA**

Razpravo o zapisniku prejšnje seje. Ni razprave. Ugotavljam navzočnost. Rezultat navzočnosti 26.

**Glasovanje poteka o PREDLOGU SKLEPA: Mestni svet Mestne občine Ljubljana potrdi zapisnik 32. seje Mestnega sveta Mestne občine Ljubljana z dne 16. maj 2022.**

Prosim za vaš glas.

**34 ZA**

**0 PROTI.**

Hvala lepa.

**AD 2. VPRAŠANJA IN POBUDE SVETNIKOV TER ODGOVORI NA VPRAŠANJA IN POBUDE**

Gradivo za to točko ste prejeli po sklicu seje. Pisnega vprašanja z zahtevo za ustno predstavitev ni poslal noben svetnik. Vprašanja in pobude so poslali gospod Stariha glede »pop-up« steze na Karlovški cesti (ne bo je), kolesarske steze na Podutiški cesti, barve za ceste in kolesarske steze, preimenovanja Dunajske ceste, postavitev pitnikov ob kolesarskih vpadnicah. Gospa Honzak glede ureditve pomembnih kolesarskih povezav, gospa Medved glede delovanje betonarne v naselju Obrije in novo postajališče in uvedba novo avtobusne linije v naselju Šmartno ob Savi. Prejeli ste odgovore na vprašanja z 32. seje.

**AD 3. POROČILO ŽUPANA**

Bom poskusil skrajšati, ker je malo daljše. **17. maja podelili 14 novih certifikatov LGBT.** Do zdaj jih je več kot 50. **17. maja je LPP dobil 10 novih nizkopodnih, zgibnih avtobusov na metan. Poudarjam metan, zdaj jih imamo že 112. 18. maja smo odprli tri prenovljene enote vrtcev Trnovo, Viški vrtci in Vrtca Šentvid, 26. maja prenovljene osnovne šole Riharda Jakopiča, Martina Krpana, Zalog in Kolezija ter prenovljeno športno igrišče Šmartno pod Šmarno goro, 31. maja smo odprli** novo športno igrišče OŠ Jožeta Moškriča in 9. junija prenovljen in razširjen Vrtec Pedenjped, enoto Učenjak. **18. maja je razstava Mestnega muzeja Rdeče in črno prejela Valvasorjevo nagrado za enkratne dosežke v letu 2021. Mednarodni dan muzejev smo obeležili tudi z brezplačnimi vstopninami. Od 20. do 22. maja je potekala 22. mednarodna vaja vodnikov reševalnih psov.** 23. maja je bila Galerija Cukrarna v Valencii razglašena za skupno zmagovalko arhitekturnega tekmovanja, prejela je tudi Plečnikovo medaljo za arhitekturo in pa tudi naš zdravstveni objekt je prejel nagrado na Brdu pri Kranju. Rad bi pa povedal eno drugo stvar, da je bilo v Valenciji prijavljenih 322 projektov iz 23 držav v Evropi. In Cukrarna je dobila prvo nagrado. Tako, da jaz sem tam povedal na Župančičevih nagradah, da sem žalosten, ker ni dobila tudi prvo Plečnikovo nagrado doma. Bil je **29. Študentski tek na grad. Obeležili smo teden slovenskih slovenskih naravnih parkov in Evropski dan parkov.** 50. obletnico Društva civilnih invalidov vojn Slovenije smo proslavili. **Odprli smo** razstavo Moja domovina je moj grad veleposlaništva Gruzije **v Osrednjem atriju Mestne hiše** 45. obletnico prijateljstva med Tbilisijem in Ljubljano. **26. maja je v Severnem parku potekala** slovesnost ob Rastoči knjigi. N**a Prešernovem trgu smo se udeležili** dogodka Veseli dan prostovoljstva, v okviru 23. Nacionalnega tedna prostovoljstva. **V maju je štipendist MOL Vitan Furlan Sketelj prejel prvo nagrado v solo petju na mednarodnem tekmovanju v Novi Gorici, štipendist Urban Lečnik Spaić pa je na mednarodnem tekmovanju v Barceloni osvojil nagrado za najboljšega delegata. 27. maja smo v letnem gledališču Križanke s festivalom Zvok mladosti obeležili Evropsko leto mladih. 18. leto že gostuje Knjižnica pod krošnjami. Na Kongresnem trgu potekal** dogodek Centra Janeza Levca “Igraj se z mano”. Dan Četrtne skupnosti Dravlje. **Ljubljana Art Weekend. Savimo čebele, razstava na temo čebel,** pred Mestno hišo potekal **Tržni dan**. **29. maja smo se udeležili** tradicionalne prireditve Združenja borcev za vrednote NOB Ljubljana Moste-Polje. Proslavili smo 110. obletnico OŠ Vič. 2. junija smo mladim raziskovalcem na dogodku Zaupajmo v lastno ustvarjalnost podelili priznanja. **3. junija smo se v Dvorani Stožice udeležili** premiernega prikazovanja filma »2017« o zmagi naše košarkarske reprezentance na evropskem prvenstvu v Istanbulu. **S**lavnostne podelitve zahval dolgoletnim krvodajalkam in krvodajalcem. V **Cukrarni na s**lavnostni akademiji obeležili 152 obletnico Gasilskega društva Ljubljana mesto. **Parada Ponosa je potekala**. Š**portno-glasbenega dobrodelni dogodek** vrtca Galjevica in OŠ Oskarja Kovačiča. N**ovi postajališči** za BicikeLJ**, in sicer na Verovškovi ulici, pred vhodom v upravno stavbo Leka, in na Vodovodni. Zdaj je skupaj** 83 postajališč in 830 koles, od odprtja sistema leta 2011 je bilo več kot 9 milijonov izposoj. **8. junija smo se v Cankarjevem domu udeležili** podelitve nagrad GZS za izjemne gospodarske in podjetniške dosežke. **8. junija smo na Kongresnem trgu s** sprejemom za najuspešnejše devetošolke in devetošolce **odprli tradicionalni festival Junij v Ljubljani. To bi rad posebej izpostavil, da je med devetošolci bilo kar 948 zlatih. Se pravi vsa leta so imeli petke oziroma bili odlični in oni sami pripravili koncert. Nekaj neverjetnega, ob 19. uri se je začel, končal se je malo pred deseto. Je treba priti pogledat. Festivala MENT je odprla podžupanja.** 20. obletnica Društva Ključ smo se udeležili. **9. junija smo podelili** Župančičeve nagrade v Cukrarni za leto 2022. Nagrado za življenjsko delo je dobil Matjaž Počivavšek, za dveletno delo pa Saša Pavček, Tijana Zinajić in pa Tomaž Grom. S**vetovni dan Art nouveau.**16. DM tek za ženske v Tivoliju. **Maraton Franja, 4200 udeležencev, izjemna prireditev. In pa od jutri naprej vabljeni na** kolesarsko konferenco Velo-city, 15. junija je pa kolesarska parada. Tako, da bodo številni dogodki. Včeraj pa smo podpisali **zavezo o promociji kolesarjenja v sklopu Dunajske deklaracije. Na m**ednarodnem sodelovanju smo v Beogradu sodelovali na Evropskem forumu o urbanem gozdarstvu. V Antwerpnu projekt PERICLES. V Nancy-ju generalne skupščine Art Nouveau in pa v Zagrebu konferenca o Varnosti v cestnem prometu. Gostili smo pa delegacijo društva Prekmurcev, županjo mesta Kozle iz Poljske, predsednika svetovne odbojkarske zveze in predsednika Evropske odbojkarske zveze, udeležence projekta Urbact, navijaško reprezentanco Slovenije, rektorja Univerze v Ljubljani, igralce teniškega LGBT turnirja, zunanjo ministrico Katalonije, dva dijaka Ekonomske šole v Ljubljani, ki sta, ne preprečila krajo ampak, ko smo bili na športnem tekmovanju v Tivolu, sta tekla za skupino, ki je eni gospe 90 let stari ukradli torbico, jih ujela in torbico nazaj prinesla. 25. obletnica Slovensko-švedskega društva, veleposlanika Japonske, učence OŠ Martina Konšaka iz Maribora*,* skupščino ZMOS-a in dva ministra, predstavnike partnerskih univerz Fakultete za upravo, princa Karađorđevića in pa **predstavnike** IV. redne seje Parlamenta Dijaške organizacije Slovenije.

**AD 4. KADROVSKE ZADEVE**

Gradivo ste prejeli. Prosim gospoda Čerina za uvodno obrazložitev.

**GOSPOD ALEŠ ČERIN**

Hvala za besedo. Cenjene kolegice in kolegi. Poleg dveh ugotovitvenih sklepov, ki sem jih predstavil v začetku seje, vam komisija predlaga še dva sklepa in pet mnenj. Hvala lepa.

**GOSPOD ZORAN JANKOVIĆ**

Hvala lepa. Gremo na prvo obravnavo. Predlog sklepa o prenehanju mandata in imenovanju nadomestnega člana Mestne občine Ljubljana v Svet javnega zavoda Mestno gledališče ljubljansko. Razprava prosim. Ni razprave. Ugotavljam navzočnost po celotni točki. A bi bili tako pozorni, lepo prosim še enkrat. Navzočnost po celotni točki. 28.

**Glasovanje poteka o PREDLOGU SKLEPA: Kim Komljanec preneha mandat članice Sveta javnega zavoda Mestno gledališče ljubljansko. V Svet javnega zavoda Mestno gledališče ljubljansko se za člana Mestne občine Ljubljana imenuje Alen Jelen. Mandat imenovanega je vezan na mandat sveta zavoda.**

Prosim za vaš glas.

**36 ZA,**

**0 PROTI.**

Sprejeto.

Gremo na glasovanje oziroma razpravo o drugem predlogu za ravnatelja Osnovne šole Prežihovega Voranca. Ni razprave.

**Glasovanje poteka o PREDLOGU SKLEPA: Marjanu GORUPU se da pozitivno mnenje h kandidaturi za ravnatelja Osnovne šole Prežihovega Voranca.**

Prosim za vaš glas.

**32 ZA,**

**0 PROTI.**

Hvala lepa.

Gremo na tretji predlog h kandidaturi za ravnateljico Gimnazije Jožeta Plečnika. Razprava. Ni razprave.

**Glasovanje poteka o PREDLOGU SKLEPA: Lidiji Žigon se da pozitivno mnenje h kandidaturi za ravnateljico Gimnazije Jožeta Plečnika.**

**36 ZA,**

**0 PROTI.**

Hvala lepa.

Gremo na četrti Predlog mnenja h kandidaturi za ravnateljico Gimnazije Antona Aškerca, Šolski center Ljubljana. Razprava prosim? Ni razprave.

**Glasovanje poteka O PREDLOGU SKLEPA: Zdenki Može Jedrejčić se da pozitivno mnenje h kandidaturi za ravnateljico Gimnazije Antona Aškerca, Šolskega centra Ljubljana.**

Prosim za vaš glas.

**36 ZA,**

**0 PROTI.**

Gremo na peti predlog mnenja h kandidaturi za ravnateljico Višje strokovne šole, Šolskega centra Ljubljana. Razprava prosim? Ni.

**Glasovanje poteka O PREDLOGU SKLEPA: Heleni Mladenović Jerman se da pozitivno mnenje h kandidaturi za ravnateljico Višje strokovne šole, OE Šolskega centra Ljubljana.**

**36 ZA,**

**0 PROTI.**

Gremo na šesti Predlog mnenja h kandidaturi za pomočnico direktorja Centra za socialno delo Ljubljana, enota Vič – Rudnik. Razprava prosim? Ni razprave.

**Glasovanje poteka O PREDLOGU SKLEPA: Manueli Ham se da pozitivno mnenje h kandidaturi za pomočnico direktorja Centra za socialno delo Ljubljana, enota Vič - Rudnik.**

Prosim za vaš glas.

**34 ZA,**

**0 PROTI.**

Gremo na sedmi Predlog sklepa o soglasju imenovanja direktorice javnega zavoda Šport Ljubljana. Razprava prosim. Ni razprave.

**Glasovanje poteka O PREDLOGU SKLEPA: Mestni svet Mestne občina Ljubljana daje soglasje k imenovanju Tatjane Polajnar za direktorico javnega zavoda Šport Ljubljana. Mandat imenovane traja pet let.**

**35 ZA,**

**0 PROTI.**

Hvala lepa. Dobro delo želim. S tem smo končali to točko.

**AD 5. PREDLOG SKLEPA O IMENOVANJU REVIZORJA LETNIH POROČIL JAVNEGA STANOVANJSKEGA SKLADA MESTNE OBČINE LJUBLJANA ZA LETA 2022, 2023 IN 2024**

Gradivo ste prejeli, prejeli ste poročilo odbora. Prosim gospo Rus Natalijo, za uvodno obrazložitev.

**GOSPA NATALIJA RUS**

Pozdravljeni. Torej v skladu z Zakonom o javnih skladih, revizorja letnega poročila javnega sklada, na predlog nadzornega sveta imenuje ustanovitelj, zato smo vam pripravili gradivo, ki ga imate pred seboj. V mesecu aprilu 2022 je bil izveden postopek zbiranja ponudb o imenovanju revizorja letnih poročil JSS MOL za leto 2022, 2023 in 2024, v skladu z Zakonom o javnem naročanju. K oddaji ponudbe je bilo povabljenih 43 revizijskih družb. V roku sta ponudbo oddala dva ponudnika, en ponudnik pa je ponudbo oddal prepozno. Oba ponudnika, ki sta pravočasno oddala ponudbi, izpolnjujeta vse zahtevane pogoje, vendar cenovno najugodnejšo ponudbo je oddala družba Valuta iz Maribora, ki je za revizorski pregled imenovala pooblaščeno revizorko, gospo Aleksandro Adorjan. S to informacijo je bil obveščen tudi nadzorni svet na 11. korespondenčni seji, 11. 5. 2022. To bi bilo to. Hvala.

**GOSPOD ZORAN JANKOVIĆ**

Hvala lepa. Prosim gospo Lozej, za stališče odbora.

**GOSPA MAG. MOJCA LOZEJ**

Lepo pozdravljeni. Hvala lepa. Odbor za finance soglasno podpira sprejem predloga Sklepa o imenovanju revizorja letnih poročil Javnega stanovanjskega sklada Mestne občine Ljubljana za leta 2022, 2023 in 2024. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Lep pozdrav vsem v dvorani. Statutarno pravna komisija ni imela pripomb pravne narave. Hvala.

**GOSPOD ZORAN JANKOVIĆ**

Hvala lepa. Razprava. Ni razprave. Izvolite. Gospa Sever, ja obrazložitev.

**GOSPA KSENIJA SEVER**

Hvala, gospod župan. Vsi navzoči v dvorani, lepo pozdravljeni. Kot članica Nadzornega sveta javnega stanovanjskega sklada, vam bi rada povedala, da stanovanjski sklad zelo podrobno pregleda vse ponudbe in, da izbrani revizor je že delal za stanovanjski sklad, da je to revizorska hiša, ki ne samo, da pogleda in zaračuna, ampak dejansko opozori, če je kakšna pomankljivost in zelo strokovno sodeluje s stanovanjskim skladom, zato bom ta predlog podprla in tudi ostale prosim, da podprete. Hvala.

**GOSPOD ZORAN JANKOVIĆ**

Hvala lepa za prijaznost. Ugotavljamo navzočnost: 34.

**Glasovanje poteka o PREDLOGU SKLEPA: Mestni svet Mestne občine Ljubljana sprejme predlog Sklepa o imenovanju revizorja letnih poročil Javnega stanovanjskega sklada Mestne občine Ljubljana za leta 2022, 2023 in 2024.**

**39 ZA,**

**0 PROTI.**

Hvala, gospa Rus. Lep pozdrav tudi direktorju, ki ga danes ni.

**AD 6. PREDLOG ODLOKA O PROGRAMU OPREMLJANJA STAVBNIH ZEMLJIŠČ ZA OBMOČJE OBČINSKEGA PODROBNEGA PROSTORSKEGA NAČRTA 81 - CENTER ZNANOSTI - DEL**

Gradivo ste prejeli, prejeli ste poročilo odbora. Prosim gospo Osolin, da poda uvodno obrazložitev, predvsem koliko denarja dobimo od naše preljube države

**GOSPA KATJA OSOLIN**

Spoštovani mestni svetniki, mestne svetnice, spoštovani gospod župan. 15. 11. 2021 ste na seji Mestnega sveta Mestne občine Ljubljana sprejeli Občinski podrobni prostorski načrt 81 – Center znanosti. Le ta je je bil podlaga za izdelavo projektov, za izgradnjo nove komunalne opreme, ki jo zagotavlja občina. To je za predvidene objekte Centra znanosti. Na podlagi navedene izdelane projektne dokumentacije smo pripravili program opremljanja, ki je izdelan v skladu z novo področno zakonodajo, in sicer v skladu s 163. členom Zakona o urejanju prostora, ki določa, da se posebej, to je šele po uveljavitvi prostorskega akta sprejme tudi program opremljanja. S programom opremljanja se med drugim določijo podlage za odmero komunalnega prispevka za novo komunalno opremo. V tem programu opremljanja, ki je izdelan na podlagi projekta za izvedbo, so ocenjeni skupni stroški gradnje nove komunalne opreme, ki znašajo dobrih 924.000 evrov in navedeni strošek bo v celoti pokrit s komunalnim prispevkom za novo komunalno opremo. Hvala.

**GOSPOD ZORAN JANKOVIĆ**

Hvala lepa. Prosim gospo Jožko Hegler, za stališče odbora, prosim.

**GOSPA JOŽKA HEGLER**

Na 10. korespondenčni seji Odbora za urejanje prostora, smo glasovali 4 člani in vsi 4 smo bili za predlog.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija je bila brez pripomb pravnega značaja.

**GOSPOD ZORAN JANKOVIĆ**

Hvala lepa. Razprava. Ni razprave. Ugotavljam navzočnost. Rezultat navzočnosti: 27.

**Glasujemo o PREDLOGU SKLEPA: Mestni svet Mestne občine Ljubljana sprejme predlog Odloka o programu opremljanja stavbnih zemljišč za območje občinskega podrobnega prostorskega načrta 81 - Center znanosti – del.**

Prosim za vaš glas.

**36 ZA,**

**0 PROTI.**

Hvala lepa.

**GOSPOD ZORAN JANKOVIĆ**

Naj začnejo čim prej graditi. Ne vem, če veste, kje to je – tu na Barjanski cesti, ob Gradaščici takoj.

**AD 7. A) PREDLOG SKLEPA O DOLOČITVI DELA PLAČE ZA DELOVNO USPEŠNOST DIREKTORJA JAVNEGA ZAVODA FESTIVAL LJUBLJANA ZA LETO 2022 IZ NASLOVA POVEČANEGA OBSEGA DELA**

**B) PREDLOG SKLEPA O DOLOČITVI DELA PLAČE ZA DELOVNO USPEŠNOST DIREKTORJA JAVNEGA ZAVODA LUTKOVNO GLEDALIŠČE LJUBLJANA ZA LETO 2022 IZ NASLOVA POVEČANEGA OBSEGA DELA**

**C) PREDLOG SKLEPA O DOLOČITVI DELA PLAČE ZA DELOVNO USPEŠNOST DIREKTORICE JAVNEGA ZAVODA ŽIVALSKI VRT LJUBLJANA ZA LETO 2022 IZ NASLOVA POVEČANEGA OBSEGA DELA**

**D) PREDLOG SKLEPA O SOGLASJU K DOLOČITVI DELA PLAČE ZA DELOVNO USPEŠNOST DIREKTORICI JAVNEGA ZAVODA MLADI ZMAJI ZA OBDOBJE OD 1. 1. 2022 DO 31. 12. 2022 IZ NASLOVA POVEČANEGA OBSEGA DELA**

Predlagam, da se uvodno obrazložitev in razprava opravi za vse točke skupaj, glasovanje pa bo potekalo o vsakem predlogu posebej. Gradivo ste prejeli, po skicu ste prejeli poročilo odborov za kulturo in raziskovalno dejavnost za 7A in 7B ter varstvo okolja, k točki 7C in predšolsko vzgojo in izobraževanje k točki 7D. Prosim gospo Matejo Demšič, za kratko uvodno obrazložitev za vse točke.

**GOSPA MAG. MATEJA DEMŠIČ**

Spoštovani župan, podžupanja, mestni svetniki in mestne svetnice. Pravni temelj za sprejem predlaganih sklepov je Zakon o sistemu plač v javnem sektorju, Uredba o delovni uspešnosti iz naslova povečanega obsega dela za javne uslužbence, Statut Mestne občine Ljubljana in sklepi oziroma odloki o ustanovitvi posameznega javnega zavoda. Sveti naslednjih javnih zavodov – Festival Ljubljana, Lutkovno gledališče Ljubljana, Živalski vrt Ljubljana in javni zavod Mladi zmaji so na Mestno občino Ljubljana kot ustanoviteljico teh javnih zavodov naslovili predloge sklepov o določitvi dela plače za delovno uspešnost iz naslova povečanega obsega dela direktorjev oziroma direktorice za leto 2022. Sprejetje predlaganih sklepov ne povečuje ali zmanjšuje prejemkov ali izdatkov proračuna mestne občine, saj gre za predviden obseg sredstev namenjen za stroške dela. Naprošamo za vaše soglasje. Hvala lepa.

**GOSPOD ZORAN JANKOVIĆ**

Hvala lepa. Prosim gospoda Matića, da poda stališče odbora k točkama 7A in 7B.

**GOSPOD DR. DRAGAN MATIĆ**

Odbor za kulturo in raziskovalno dejavnost je na 8. korespondenčni seji obravnaval dva predloga sklepa o določitvi dela plače za delovno uspešnost direktorja iz naslova povečanega obsega dela. Prvi je šel na naslov direktorja javnega zavoda Festival Ljubljana in drugi je šel v smeri, da se podpre ta uspešnost iz povečanega obsega dela za direktorja zavoda Lutkovno gledališče Ljubljana, oboje za leto 2022. Odbor je oba sklepa sprejel s 5 glasovi in nobenim proti.

**GOSPOD ZORAN JANKOVIĆ**

Hvala lepa. Gospod Horvat, za točko 7C.

**GOSPOD JOŽEF HORVAT**

Hvala za besedo. Odbor za varstvo okolja podpira sprejem predloga Sklepa o določitvi dela plače za delovno uspešnost direktorice javnega zavoda Živalski vrt Ljubljana za leto 2022 iz naslova povečanega obsega dela s 4 glasovi za od 4-ih prisotnih. Hvala.

**GOSPOD ZORAN JANKOVIĆ**

Hvala lepa. Gospa Trobec, za točko 7D.

**GOSPA FRANCKA TROBEC**

Odbor za predšolsko vzgojo in izobraževanje podpira sprejem predloga Sklepa o soglasju k določitvi dela plače za delovno uspešnost direktorici javnega zavoda Mladi zmaji, za obdobje od 1. 1. 2022 do 31. 12. 2022 iz naslova povečanega obsega dela. Sklep je bil sprejet s 6 glasovi od 9-ih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa. Statutarno pravna komisija ni imela pripomb k pravnim utemeljitvam. Hvala.

**GOSPOD ZORAN JANKOVIĆ**

Odpiram razpravo za vse točke. Ni. Ugotavljam navzočnost. Rezultat navzočnosti po celi točki: 31.

**Glasovanje poteka o PREDLOGU SKLEPA pod točko A): Mestni svet Mestne občine Ljubljana sprejme predlog Sklepa o določitvi dela plače za delovno uspešnost direktorja javnega zavoda Festival Ljubljana za leto 2022 iz naslova povečanega obsega dela.**

Prosim za vaš glas.

**25 ZA,**

**0 PROTI.**

**Glasovanje poteka o PREDLOGU SKLEPA pod točko B): Mestni svet Mestne občine Ljubljan sprejme predlog Sklepa o določitvi dela plače za delovno uspešnost direktorja javnega zavoda Lutkovno gledališče Ljubljana za leto 2022 iz naslova povečanega obsega dela.**

Prosim za vaš glas.

**24 ZA,**

**0 PROTI.**

**Glasovanje poteka o PREDLOGU SKLEPA pod točko C): Mestni svet Mestne občine Ljubljana sprejme predlog Sklepa o določitvi dela plače za delovno uspešnost direktorice javnega zavoda Živalski vrt Ljubljana za leto 2022 iz naslova povečanega obsega dela.**

Prosim za vaš glas.

**26 ZA,**

**0 PROTI.**

**Glasovanje poteka o PREDLOGU SKLEPA pod točko D): Mestni svet Mestne občine Ljubljana sprejme predlog Sklepa o soglasju k določitvi dela plače za delovno uspešnost direktorici Javnega zavoda Mladi zmaji za obdobje od 1. 1. 2022 do 31. 12. 2022 iz naslova povečanega obsega dela.**

Prosim za vaš glas.

**26 ZA,**

**0 PROTI.**

**GOSPOD ZORAN JANKOVIĆ**

Hvala lepa, vse sprejeto. Naj to dobro porabijo, ker so si res zaslužili.

**AD 8. PREDLOGI SKLEPOV O DOLOČITVI DELA PLAČE ZA DELOVNO USPEŠNOST DIREKTORJEV IN DIREKTORIC JAVNIH ZAVODOV S PODROČJA KULTURE: FESTIVAL LJUBLJANA, JAVNI ZAVOD KINODVOR, JAVNI ZAVOD LJUBLJANSKI GRAD, MESTNO GLEDALIŠČE LJUBLJANSKO, MUZEJ IN GALERIJE MESTA LJUBLJANE, MEDNARODNI GRAFIČNI LIKOVNI CENTER, SLOVENSKO MLADINSKO GLEDALIŠČE LJUBLJANA, LUTKOVNO GLEDALIŠČE LJUBLJANA IN ŽIVALSKI VRT LJUBLJANA ZA LETO 2021 IZ NASLOVA PRODAJE BLAGA IN STORITEV NA TRGU**

Gradivo ste prejeli s sklicem seje, po sklicu ste prejeli še poročili pristojnih odborov za kulturo in raziskovalno dejavnost, za predloge 1 do 8 ter za varstvo okolja za 9. predlog. Prosim gospo Demšič, da poda uvodno obrazložitev za vse točke.

**GOSPA MAG. MATEJA DEMŠIČ**

Spoštovani. Pravni temelj za predlagane akte je Zakon o sistemu javnih plač, plač v javnem sektorju, ki določa kdo odloča o višini sredstev izplačila, to je predstavnik ustanovitelja, Uredba o delovni uspešnosti in iz naslova prodaje blaga in storitev na trgu. Ta določa način ugotavljanja obsega sredstev iz tega naslova, Pravilnik o določitvi obsega, ki določa obseg sredstev, ki jih lahko javni zavod na področju kulture nameni za plačilo iz tega naslova, statut mestne občine, ta govori o izvajanju ustanoviteljskih pravic za javne zavode in sklepi zavodov o ustanovitvi tistih zavodov, ki jih danes tukaj obravnavamo. Sveti naslednjih javnih zavodov, Festival Ljubljana, Kinodvor, Ljubljanski grad, Mestno gledališče ljubljansko, Muzeji in galerije mesta Ljubljane, Mednarodni grafični in likovni center, Slovensko mladinsko gledališče, Lutkovno gledališče Ljubljana in Živalski vrt so na svojih rednih sejah potrdili sklepe, s katerim določajo višijo sredstev, ki so namenjena za delovno uspešnost iz naslova prodaje blaga in storitev na trgu ter način, kako bodo sredstva izplačana. Javni zavod mora predvidena sredstva vključiti v finančni načrt zavoda, kar je eden od pogojev izplačila. Višino nagrade direktorjev sprejme svet zavoda, ki ga potem posreduje ustanovitelju v potrditev. Vsi zavodi so svojim zaposlenim nagrade iz tega naslova izplačevali v skladu z odločitvijo in presojo direktorja. Ta sredstva nimajo posledic za proračun Mestne občine Ljubljana. Naprošamo vas za potrditev. Hvala lepa.

**GOSPOD ZORAN JANKOVIĆ**

Hvala lepa, Mateja. Prosim gospoda Matića, da poda stališče odbora za predloge od 1-8.

**GOSPOD DR. DRAGAN MATIĆ**

Odbor za kulturo in raziskovalno dejavnost je na 8. korespondenčni seji podprl predlog sklepa, da se podprejo predlogi sklepa o določitvi dela plače za delovno uspešnost direktorjev in direktoric javnih zavodov Festival Ljubljana, javni zavod Kinodvor, javni zavod Ljubljanski grad, Mestno gledališče ljubljansko, Muzej in galerije mesta Ljubljane, Mednarodni grafični likovni center, Slovensko gledališče Ljubljana in Lutkovno gledališče Ljubljana. Predlog je bil sprejet s 5 glasovi za in nobenim proti.

**GOSPOD ZORAN JANKOVIĆ**

Hvala lepa. Gospod Horvat, stališče odbora, 9. predlog.

**GOSPOD JOŽEF HORVAT**

Hvala za besedo. Odbor za varstvo okolja podpira sprejem predloga Sklepa o določitvi dela plače za delovno uspešnost direktorice Živalskega vrta Ljubljana za leto 2021 iz naslova prodaje blaga in storitev, in sicer s 3 glasovi za od 4-ih navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava. Ni. Ugotavljam navzočnost. Rezultat navzočnosti: 36.

**Glasovanje poteka o PREDLOGU SKLEPA: Mestni svet Mestne občine Ljubljana sprejme predloge sklepov o določitvi dela plače za delovno uspešnost direktorjev in direktoric javnih zavodov s področja kulture: Festival Ljubljana, Kinodvor, Ljubljanski grad, Mestno gledališče ljubljansko, Muzej in galerije mesta Ljubljane, Mednarodni grafični likovni center, Slovensko mladinsko gledališče, Lutkovno gledališče in Živalski vrt za leto 2021 iz naslova prodaje blaga in storitev na trgu.**

Prosim za vaš glas.

**25 ZA,**

**8 PROTI.**

Sprejeto. Hvala lepa. Naj dobro porabijo.

Gremo na zadnjo točko.

**AD 9. PREDLOG ODLOKA O POIMENOVANJU PARKOV IN POPRAVKOV OPISOV ULIC NA OBMOČJU MESTNE OBČINE LJUBLJANA**

Gradivo ste prejeli, prosim gospo Ferenčak Marin, da poda uvodno obrazložitev.

**GOSPA STANKA FERENČAK MARIN**

Hvala lepa. Spoštovani gospod župan, spoštovane svetnice in svetniki. Komisija za poimenovanje naselij in ulic vam je pripravila predlog akta, ki je pred vami, in sicer. Predlagamo poimenovanje dveh parkov, to je Park Gazel, ki se nahaja v Tehnološkem parku Ljubljana, v Četrtni skupnosti Vič in Park izbrisanih, ki je ob vhodu v Center Rog, v Četrtni skupnosti Center. Nadalje predlagamo popravek opisov dveh ulic, in sicer Ledarske ulice in Uraničeve ulice. Od osnutka do odloka se je akt spremenil le toliko, da je natančneje določeno območje parka izbrisanih in lokacija Parka Gazel ter je odpravljena tehnična napaka. Prav tako je Komisija za poimenovanje naselij in ulic obravnavala pripombe mestnih svetnikov, ki so bile podane o razpravi o potrjevanju osnutka akta. Podanih je bilo 9 pripomb. Komisija je odgovorila na pripombo gospe Aste Vrečko in gospoda Matjaža Vedeta in ti odgovori so podani v obrazložitevi akta. Mestnemu svetu predlagamo, da sprejme akt v predlagani obliki. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija je bila brez pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Ker k predlogu odloka ni bil vložen noben amandma, ni razprave, zato prehajamo na glasovanje. Ugotavljam navzočnost. Rezultat navzočnosti: 37.

**Glasovanje poteka o PREDLOGU SKLEPA: Mestni svet Mestne občine Ljubljana sprejme predlog Odloka o poimenovanju parkov in popravkov opisov ulic na območju Mestne občine Ljubljana.**

Prosim za vaš glas.

**26 ZA.**

**9 PROTI.**

Tudi to je sprejeto.

**GOSPOD ZORAN JANKOVIĆ**

S tem je seja danes izčrpana. Vabim vas na kosilo, ki je gospod Čerin delal, tako da bomo počasi dol šli in pa lepo vabljeni na sejo, ki je 4. julija, zadnja pred poletjem. Hvala lepa za prijaznost. Lepo se imejte. Nasvidenje.

-----------------------------------------------------------------KONEC POSNETKA ŠT. 20220613\_154153